व्हाइट शर्ट में दिखा कूल अंदाज, सादगी देख फैंस कर रहे तारीफ
Rani Mukerji's 45th Birthday: Cool and Simple Look in White Shirt Wins Praise from Fans बॉलीवुड एक्ट्रेस रानी मुखर्जी का आज 45वां जन्मदिन है। इस खास मौके पर उन्होंने कल यानी 20 मार्च को पैपराजी के साथ इसका जश्न मनाया।
बॉलीवुड एक्ट्रेस रानी मुखर्जी का आज 45वां जन्मदिन है। इस खास मौके पर उन्होंने कल यानी 20 मार्च को पैपराजी के साथ इसका जश्न मनाया। इसी दौरान का एक वीडियो सोशल मीडिया पर सामने आया है, जिसमें रानी मीडिया वालों के साथ केक काटती हुई दिखाई दे रही हैं। वीडियो सामने आते ही फैंस से लेकर सेलेब्स तक सभी उन्हें जन्मदिन की ढेर सारी बधाईयां दे रहे हैं।
मीडिया वालों संग दिए पोज 
इस वीडियो में रानी ने केक कट किया और पैपराजी में ही मौजूद एक शख्स को बुलाकर केक भी खिलाया। केक काटते वक्त वहां लोगो ने उनके लिए 'तुम जियो हजारों साल' गाना भी गया। लुक की बात करें तो वह व्हाइट शर्ट में कमाल की लग रही हैं। इस दौरान वह काफी खुश नजर आईं।
फैंस को पसंद आया वीडियो 
इस वीडियो के सामने आते ही फैंस रानी का सादगी भरा अंदाज देख उनकी खूब तारीफ कर रहे हैं। वीडियो पर एक यूजर ने कमेंट करते हुए लिखा, 'ये तो हमारे दिलों में बसने वाली रानी है।' तो वहीं दूसरे यूजर ने लिखा, 'रानी आपको जन्मदिन की ढेर सारी शुभकामनाएं।'
बता दें कि इस शुक्रवार (17 मार्च) को रानी मुखर्जी की फिल्म 'मिसेज चैटर्जी वर्सेज नॉर्वे' रिलीज हुई है, जिसे दर्शकों से काफी अच्छा रिस्पॉन्स मिल रहा है। फिल्म की कहानी एक इमोशनल ड्रामा है जो एक ऐसी मां के इर्द-गिर्द घूमती है, जो अपने बच्चों की कस्टडी हासिल करने के लिए पूरे देश से भिड़ जाती है। इस फिल्म में रानी के अलावा अनिर्बान भट्टाचार्य और जिम सरभ भी शामिल हैं। आशिमा चिब्बर द्वारा निर्देशित ये फिल्म सच्ची घटना पर बेस्ड है।